Blitsbokke sluit dag onoorwonne af | Netwerk24
Deur Marnus Kok 25 Mei 2019 19:31
Suid-Afrika het ses drieë gedruk om Argentinië in hul laaste groepwedstryd Saterdag met 40-21 te klop.
Met dié oorwinning het die Blitsbokke die eerste dag onoorwonne afgesluit en boaan Groep A geëindig, terwyl die Aussies tweede in Groep D klaargemaak het.
Suid-Afrika was in ’n klas van sy eie teen die Argentyne en het sonder ongemak male sonder tal gemaak wat hulle wou. Daar was wel ’n tyd in die tweede helfte dat die Blitsbokke dalk vir ’n wyle in hul dop gekruip en die Argentyne twee keer gaan druk het.
Kurt-Lee Arendse en Werner Kok was straks die Blitsbokke se grootste uitblinkers van die eerste dag.
Arendse beskik oor vaart en ’n oog vir ’n gaping, terwyl Kok omtrent alomteenwoordig is.
* Sondag se wedstryd is om 11:58.
Suid-Afrika 40 (21): Drieë: Siviwe Soyizwapi (2), Kurt-Lee Arendse, Stedman Gans, Muller du Plessis, Werner Kok. Doelskoppe: Branco du Preez (3), Selvyn Davids (2).
Argentinië 21 (7): Drieë: Germán Schulz, Franco Sábato (2). Doelskoppe: Lautaro Bazan Velez, Gastón Revol.